ตลท. ให้ MAX-SEAOIL แจง Trading Alert List หลังราคาพุ่งกระฉูด
ตลท. จับ MAX-SEAOIL เข้ามาตรการกำกับการซื้อขาย อยู่ระหว่างรอชี้แจง Trading Alert List หลังราคาพุ่งกระฉูด
11 ก.ย. 2558

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ระบุว่าบริษัท แมกซ์ เมทัล คอร์ปอเรชั่น จำกัด (มหาชน) หรือ MAX และบริษัท ซีออยล์ จำกัด (มหาชน) หรือ SEAOIL เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
ทั้งนี้ราคาหุ้น MAX ปิดตลาดวันนี้อยู่ที่ 0.28 บาท บวก 0.05 บาท หรือ 21.74% มูลค่าการซื้อขาย 307.96 ล้านบาท  ต่ำสุดที่ 0.23 บาท สูงสุดที่ 0.29 บาท
ขณะที่ ราคาหุ้น SEAOIL ปิดตลาดวันนี้อยู่ที่ 7.60 บาท บวก 1.40 บาท หรือ 22.58% มูลค่าการซื้อขาย 212.45 ล้านบาท  ต่ำสุดที่ 6.25 บาท สูงสุดที่ 8.00 บาท